ai4bharat/Pralekha huggingface dataset:
சுற்றுச்சூழல் மற்றும் வனத்துறை அமைச்சகம்
பயோ-டைஜெஸ்டர் அலகுகள்
திடக்கழிவு மேலாண்மை விதிகள், 2016-ன் படி, உள்ளாட்சி அமைப்புகள் மற்றும் கிராமப் பஞ்சாயத்துக்கள் திடக்கழிவு பதப்படுத்தும் வசதிகள் மற்றும் அதனுடன் தொடர்புடைய உள்கட்டமைப்புகளை சொந்தமாகவோ அல்லது தனியார் துறை பங்கேற்புடன் அல்லது ஏதேனும் முகமை மூலமாகவோ திடக்கழிவின் பல்வேறு கூறுகளை சிறந்த முறையில் பயன்படுத்துவதற்கான கட்டுமானம், செயல்பாடு மற்றும் பராமரிப்பு ஆகியவற்றை எளிதாக்கும் வகையிலும், பொருத்தமான தொழில்நுட்பத்தைப் பயன்படுத்துவதன் மூலமும், வீட்டுவசதி மற்றும் நகர்ப்புற விவகார அமைச்சகம் அவ்வப்போது வழங்கும் வழிகாட்டுதல்களைப் பின்பற்றுவதன் மூலமும், மத்திய மாசுக்கட்டுப்பாட்டு வாரியத்தால் பரிந்துரைக்கப்பட்ட தரநிலைகள் அடிப்படையில் மேற்கொள்ளப்பட வேண்டும்.
போக்குவரத்து செலவு மற்றும் சுற்றுச்சூழல் பாதிப்புகளை குறைக்க பரவலாக்கப்பட்ட செயலாக்கத்திற்கு முன்னுரிமை அளிக்கப்படும்:
• பயோ-மெத்தனேஷன், நுண்ணுயிர் உரமாக்கல், வெர்மி-உரம், காற்றில்லா செரிமானம் அல்லது மக்கும் கழிவுகளின் உயிரி-நிலைப்படுத்துதலுக்கான வேறு ஏதேனும் பொருத்தமான செயலாக்கம்;
• கழிவுகளின் எரியக்கூடிய பகுதிக்கான எரிபொருள் அல்லது திடக்கழிவு அடிப்படையிலான மின் உற்பத்தி நிலையங்கள் அல்லது சிமெண்ட் சூளைகளுக்கு வழங்குவது உட்பட, கழிவு முதல் ஆற்றல் வரையிலான செயல்முறைகள்
மேலும், மத்திய மாசுக்கட்டுப்பாட்டு வாரியம், உள்நாட்டு தொழில்நுட்பங்கள் மற்றும் புதுமையான கழிவு மேலாண்மை நடைமுறைகளை மதிப்பிடுவதற்காக கழிவு மேலாண்மை தொழில்நுட்பத்திற்கான நிலைக்குழுவையும் அமைத்துள்ளது. கழிவு மேலாண்மை தொழில்நுட்பத்தை மதிப்பிடுவதற்கான நெறிமுறையை இக்குழு குழு தயாரித்துள்ளது.
அழுத்தப்பட்ட உயிரிவாயு ஆலைகள் மூலம் வைக்கோல் குச்சியைப் பயன்படுத்தி உயிர்வாயுவாக மாற்றலாம். திட்ட வழிகாட்டுதல்களின்படி, மத்திய பெட்ரோலியம் மற்றும் இயற்கை எரிவாயு அமைச்சகத்தின் SATAT  திட்டத்தின் கீழ் திட்ட வழிகாட்டுதல்கள் அடிப்படையில் அழுத்தப்பட்ட உயிர்வாயு உற்பத்திக்கான ஆலைகள் செயல்பட ஆதரவு அளிக்கப்படும்.
இந்தத் தகவலை சுற்றுச்சூழல், வனம் மற்றும் பருவநிலை மாற்றத் துறை இணை அமைச்சர் திரு அஸ்வினி குமார் சௌபே இன்று மக்களவையில் எழுத்துப்பூர்வமாக அளித்த பதிலில் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813179
ரெயில்வே அமைச்சகம்
ரயில்களில் சணல் துணி, போர்வைகள், திரைத்துணிகள் ஆகியவற்றை வழங்க விதிக்கப்பட்டிருந்த கட்டுப்பாட்டை ரயில்வே உடனடியாக விலக்கிக் கொண்டுள்ளது
பெருந்தொற்று பரவலை அடுத்து, கொவிட் விதிமுறைகள் செயல்பாட்டுக்கு வந்ததால் ரயில்களில் பயணிகளுக்கு கட்டுப்பாடுகள் விதிக்கப்பட்டிருந்தன. இதனால் ரயில்களுக்குள்ளே சணல், கம்பளி போர்வைகள் மற்றும் திரைத்துணிகளுக்கும் கட்டுப்பாடு விதிக்கப்பட்டிருந்தது.
இந்த கட்டுப்பாட்டை விலக்கிக் கொள்ள ரயில்வே தற்போது முடிவு செய்துள்ளது. இது உடனடியாக அமலுக்கு வருகிறது. பயணிகளுக்கு இவற்றை, கொவிட் தொற்றுக்கு முன்பு இருந்ததை போல வழங்க அனுமதிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 183.20 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 16,187 கொவிட் சிகிச்சை பெறுபவர்கள் 0.04%ஆக உள்ளனர்.
குணமடைந்தோர் விகிதம் தற்போது 98.75%சதவீதம்
கடந்த 24 மணி நேரத்தில் 1,826 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,82,262 என அதிகரித்துள்ளது.
கடந்த 24 மணி நேரத்தில் 1,421 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.23 சதவீதம் ஆகும்
வாராந்திர பாதிப்பு விகிதம் 0.27 சதவீதம் ஆகும்
இதுவரை மொத்தம் 78.69 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 6,20,251 கொவிட் பரிசோதனைகள் செய்யப்பட்டுள்ளன.
பிரதமர் அலுவலகம்
வேளாண் கடன் அட்டை நமது கடின உழைப்பாளிகளான விவசாயிகளின் வாழ்வாதாரத்தை எளிதாக்கியுள்ளது : பிரதமர்
வேளாண் கடன் அட்டை நமது கடின உழைப்பாளிகளான விவசாயிகளின் வாழ்வாதாரத்தை எளிதாக்கியுள்ளதாக பிரதமர் திரு நரேந்திர மோடி கூறியுள்ளார்.
விவசாயிகளுக்கு வழங்கப்பட்டுள்ள வேளாண் கடன் அட்டை மூலம் அளிக்கப்படும் வசதிகள் குறித்து ஹத்ராஸ் மக்களவை உறுப்பினர் திரு ராஜ்வீர் திலேர் ட்விட்டரில் கூறியுள்ளார்.
ஹத்ராஸ் மக்களவை உறுப்பினரின் ட்விட்டர் பதிவுக்கு பிரதமர் ட்விட்டரில் பதிலளித்திருப்பதாவது;
“நமது கடின உழைப்பாளிகளான உணவளிப்பாளர்களின் வாழ்க்கைத்தரத்தை வேளாண் கடன் அட்டை எளிதாக்கியுள்ளதை காணுவது மகிழ்ச்சி அளிக்கிறது. அதுதான் அதன் நோக்கம்.’’
மத்திய அமைச்சரவை
அசாம் ஒப்பந்தத்தின் பிரிவு 6-ஐ செயல்படுத்திட உயர்மட்ட குழுவினை ஏற்படுத்திட மத்திய அமைச்சரவை ஒப்புதல். போடாக்களின் பல்வேறு நீண்டகால கோரிக்கைகளுக்கு ஒப்புதல் அளிக்கப்பட்டது
பிரதமர் திரு.நரேந்திர மோடி தலைமையில் இன்று கூடிய மத்திய அமைச்சரவை, 2003, தீர்வு உடன்படிக்கையில் தெரிவிக்கப்பட்டுள்ள நடவடிக்கைகள் மற்றும் அசாம் ஒப்பந்தத்தின் பிரிவு 6-ஐ செயல்படுத்திடவும் மற்றும் போடோ சமூகத்தின் இதர பிரச்சினைகள் தொடர்பாகவும் உயர்மட்ட அளவிலான குழுவினை அமைத்திட ஒப்புதல் அளித்தது.
1979-1985 வரை நடைபெற்ற அசாம் போராட்டத்திற்கு பின்பாக, 1985, ஆகஸ்ட், 15 அன்று அசாம் ஒப்பந்தம் கையெழுத்தானது. அசாம் ஒப்பந்தத்தின் பிரிவு 6-ல், அசாம் மக்களின் கலாச்சார, சமூக, மொழி அடையாளம் மற்றும் பாரம்பரியம் ஆகியவற்றுக்கு பாதுகாப்பு அளித்திடவும் மற்றும் ஊக்குவிக்கவும் உரிய அரசியலமைப்பு, சட்டமன்ற மற்றும் நிர்வாக பாதுகாப்பு வழங்கிட வேண்டும் என கூறப்பட்டுள்ளது.
இருப்பினும், ஒப்பந்தம் கையெழுத்திடப்பட்டு 35 ஆண்டுகள் ஆகியும், அசாம் ஒப்பந்தத்தின் பிரிவு-6 முழுமையாக செயல்படுத்தப்படவில்லை. ஆகையால், மத்திய அமைச்சரவை, அசாம் ஒப்பந்தம், பிரிவு 6-ல் கூறப்பட்டுள்ளவாறு அரசியலமைப்பு, சட்டமன்ற மற்றும் நிர்வாக பாதுகாப்புகள் குறித்து பரிந்துரைக்க உயர்மட்ட அளவிலான குழுவினை ஏற்படுத்துவதற்கு ஒப்புதல் வழங்கியது. அசாம் ஒப்பந்தம், பிரிவு 6-ஐ செயல்படுத்துவதற்காக 1985 முதல் மேற்கொள்ளப்பட்ட நடவடிக்கைகளின் செயல்திறன்கள் குறித்து இக்குழு ஆராயும். இக்குழு அனைத்து தரப்பினரிடமும் கலந்துரையாடி, அசாம் சட்டமன்ற பேரவை மற்றும் உள்ளாட்சி அமைப்புகளில் அசாம் மக்களுக்கு தேவையான இட ஒதுக்கீடு குறித்து மதிப்பீடு செய்யும். அசாமிஸ் மற்றும் இதர அசாம் உள்நாட்டு மொழிகளை பாதுகாப்பதற்கு தேவையான நடவடிக்கைகள் குறித்தும், அசாம் அரசின் வேலைவாய்ப்பில் இட ஒதுக்கீடு குறித்தும், அசாம் மக்களின் கலாச்சாரம், சமூக, மொழி அடையாளம் மற்றும் பாரம்பரியத்தை பாதுகாத்தல் மற்றும் ஊக்குவித்தல் குறித்தும் இக்குழு மதிப்பீடு செய்யும்.
உள்துறை அமைச்சகத்தால் இக்குழுவிற்கான உள்ளடக்கம் மற்றும் விதிமுறைகள் தனியே வெளியிடப்படும். இக்குழுவின் உருவாக்கம், அசாம் ஒப்பந்தத்தை எழுத்தாலும், உணர்வாலும் செயல்படுத்திட வழி செய்வதுடன், அசாம் மக்களின் நீண்ட கால எதிர்பார்ப்புகளை பூர்த்தி செய்ய உதவும்.
போடோ சமூகத்தினர் தொடர்பாக நிலுவையில் உள்ள பிரச்சினைகளை நிறைவேற்றுவதற்கான பல்வேறு நடவடிக்கைகளுக்கும் அமைச்சரவை ஒப்புதல் வழங்கியது. 2003-ல் கையெழுத்திடப்பட்ட போடோ ஒப்பந்தம், இந்திய அரசியலமைப்பு சட்டம், 6வது அட்டவணையின் கீழ் போடாலாந்து பிராந்திய சபை ஏற்படுத்துவதற்கு வழிவகுத்தது. இருப்பினும், போடோக்களின் பல்வேறு அமைப்புகளிலிருந்து நிலுவையில் இருந்த பல்வேறு கோரிக்கைகளை நிறைவேற்றி தருமாறு கோரிக்கைகள் பெறப்பட்டன.
போடோ அருங்காட்சியகம்-மற்றும் மொழி மற்றும் கலாச்சார கற்றல் மையத்தினை ஏற்படுத்திடவும், கோக்ராஜ்ஹரில் தற்போதுள்ள அகில இந்திய வானொலி நிலையம் மற்றும் தொலைக்காட்சி நிலையத்தை நவீனப்படுத்தவும் மற்றும் பிடிடாட் வழியாக பயணிக்கும் அதிவேக ரயிலுக்கு அரோனாய் எக்ஸ்பிரஸ் என்ற பெயரிடவும் மத்திய அமைச்சரவை இன்று ஒப்புதல் வழங்கியது. இம்முடிவுகளை செயல்படுத்துவதற்கான தேவையான நடவடிக்கைகளை சம்பந்தப்பட்ட அமைச்சகங்கள் மேற்கொள்ளும்.
மேலும், உரிய நில கொள்கை மற்றும் நில சட்டங்கள் தொடர்பாகவும், உள்நாட்டு சமூகங்களின் சடங்குகள், பாரம்பரியங்கள் மற்றும் மொழிகள் ஆராய்ச்சி மற்றும் ஆவணப்படுத்துதலுக்கான நிறுவனங்களை ஏற்படுத்திடவும் மாநில அரசு தேவையான நடவடிக்கைளை மேற்கொள்ளும்.
மத்திய அமைச்சரவை
மருந்துகளுக்கான உற்பத்தி சார்ந்த ஊக்கத்தொகை திட்டத்திற்கு அமைச்சரவை ஒப்புதல்
மருந்துகளுக்கான உற்பத்தி சார்ந்த ஊக்கத்தொகை திட்டத்திற்கு பிரதமர் திரு நரேந்திர மோடி தலைமையிலான அமைச்சரவை கூட்டத்தில் ஒப்புதல் அளிக்கப்பட்டுள்ளது.
உயர் மதிப்பிலான பொருட்களின் தயாரிப்பை ஊக்கப்படுத்தவும், ஏற்றுமதியின் மதிப்பை அதிகரிக்கவும், நிதியாண்டு 2020-21 முதல் 2028-29 வரை மருந்துகளுக்கு உற்பத்தியுடன் கூடிய ஊக்கத் தொகையை வழங்க மத்திய அமைச்சரவை ஒப்புதல் அளித்துள்ளது.
உள்நாட்டு உற்பத்தியாளர்கள் வேலைவாய்ப்புகளை உருவாக்கவும், குறைவான விலையில் அதிக மருந்து பொருட்களை நுகர்வோருக்கு வழங்கவும் இந்தத் திட்டம் பயனுள்ளதாக இருக்கும்.
2022-23 முதல் 2027-28 வரையிலான ஆறு ஆண்டுகளில் அதிகரிக்கும் மொத்த விற்பனை ரூ.2,94,000 கோடியாகவும், அதிகரிக்கும் மொத்த ஏற்றுமதியின் மதிப்பு ரூ.1,96,000 கோடியாகவும் இருக்கும் என்று எதிர்பார்க்கப்படுகிறது.
இதன் மூலம் 20,000 நேரடி வேலைவாய்ப்புகளும், 80,000 மறைமுக வேலைவாய்ப்புகளும் உருவாகி இத்துறையின் வளர்ச்சிக்கு வழிவகுக்கும் என்று எதிர்பார்க்கப்படுகிறது.
மேலும், சிக்கலான மற்றும் உயர் தொழில்நுட்ப பொருட்களின் கண்டுபிடிப்பு மற்றும் உருவாக்கத்திற்கு இத்திட்டம் ஊக்கம் அளிக்கும் என்று எதிர்பார்க்கப்படுகிறது. நோய் கண்டறியும் கருவிகளின் உற்பத்தி அதிகமாவதோடு முக்கியமான மருந்துகளில் தற்சார்பு அடையவும் இத்திட்டம் வழிவகுக்கும். மருந்துகள் துறைக்கு ரூ 15,000 கோடி முதலீட்டையும் இத்திட்டம் கொண்டு வரும் என்று எதிர்பார்க்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பை பார்க்கவும்:
https://pib.gov.in/PressReleasePage.aspx?PRID=1700369
(
மனித வள மேம்பாட்டு அமைச்சகம்
இந்தியாவில் உயர்கல்வியை மேம்படுத்த மத்திய அரசு ஆதரவிலான கல்வித்திட்டங்கள்
கல்வி என்பது பொதுப்பட்டியலில் இருப்பதால் புதிய கல்வி நிறுவனங்களை உருவாக்குவது மத்திய, மாநில அரசுகளின் பொறுப்பாகும். இருப்பினும் மாநில உயர்கல்வி நிறுவனங்களின் முக்கியமான நிதித் தேவைக்கு மத்திய அரசு உதவியின் தேவையை அங்கீகரித்து எளிதாகவும், சமமாகவும், தரமாகவும் உயர்கல்வி கிடைக்கும் நோக்கத்துடன் தேசிய உயர்கல்வி திட்டத்தை  மத்திய கல்வி அமைச்சகம் செயல்படுத்தி வருகிறது. இந்த திட்டத்தின் கீழ் நிதியுதவி பெற கல்வி, நிர்வாக சீர்திருத்தங்கள் உள்ளிட்ட சில முன் தேவைகளை மாநிலங்கள் பூர்த்தி செய்ய வேண்டும்.
மாநில பல்கலைக்கழகங்கள் மற்றும் கல்லூரிகளின் தரத்தை மேம்படுத்துவது தற்போதுள்ள அவற்றின் திறன்களை விரிவுபடுத்துவது ஆகியவற்றை இந்தத் திட்டம் நோக்கமாக கொண்டுள்ளது. இதன் மூலம் இவை உள்ளுர், மாநிலம், தேசிய மற்றும் சர்வதேச நிலைகளில் விரைவான பொருளாதார மற்றும் தொழில்நுட்ப வளர்ச்சிகளை பெற முடியும்.
மத்திய கல்வித்துறை இணையமைச்சர் டாக்டர் சுபாஷ் சர்க்கார் மக்களவையில் இன்று கேள்வி ஒன்றுக்கு எழுத்துமூலம் அளித்த பதிலில் இதனை தெரிவித்துள்ளார்.
குடியரசுத் தலைவர் செயலகம்
உத்தரப்பிரதேச ஆளுநர் திருமதி. ஆனந்திபன் படேலுக்கு மத்தியப் பிரதேச ஆளுநராக கூடுதல் பொறுப்பு.
மத்தியப்பிரதேச ஆளுநர் திரு. லால் ஜி டண்டனின் மறைவையடுத்து குடியரசுத் தலைவர், உத்தரப்பிரதேச ஆளுநர் திருமதி. ஆனந்திபன் படேலுக்கு மத்தியப்பிரதேச ஆளுநர் பதவியை கூடுதல் பொறுப்பாக அளித்துள்ளார். அவர் மத்தியப்பிரதேச ஆளுநரின் செயல்பாடுகளை தற்போதைய தனது கடமைகளுடன் சேர்த்து கூடுதலாக கவனிப்பார். மத்தியப்பிரதேச ஆளுநர் அலுவலகத்திற்கு வழக்கமான ஏற்பாடுகள் செய்யப்படும் வரை இந்த ஏற்பாடு தொடரும் என்று குடியரசுத் தலைவர் அலுவலக செய்திக் குறிப்பு தெரிவிக்கிறது. .
(Visitor Counter : 85
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 219.46 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 219.46 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.11 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 25,510 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.06 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் 2,579 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,40,82,064.
இந்தியாவில் கடந்த 24 மணி நேரத்தில் 2,141 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,51,515 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.94 கோடி  வாராந்திரத் தொற்று 0.97 சதவீதமாக உள்ளது. தினசரித் தொற்று விகிதம் 0.85 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1869385
சட்டம் மற்றும் நீதித்துறை அமைச்சகம்
வருமான வரி மேல்முறையீட்டு தீர்ப்பாயம்  டாடா கல்வி மற்றும் மேம்பாட்டு அறக்கட்டளைக்கு 220 கோடி ரூபாய் வரி விலக்கு அளிக்கிறது
கமிஷனர் வருமான வரி  உத்தரவுக்கு எதிராக, செய்த மேல்முறையீட்டில் , வருமான வரி மேல்முறையீட்டு தீர்ப்பாயத்தின் நீதிபதிகள் பெஞ்ச் பிபி பட்,  மற்றும் ITAT யின் தலைவர் அடங்கிய அமர்வு ஜூலை 24 அன்று தீர்ப்பளித்தது, இந்தத் தீர்ப்பு டாடா கல்வி மற்றும் மேம்பாட்டு அறக்கட்டளைக்கு ஒரு பெரிய நிவாரணமாக அமைந்தது. வருமான வரித்துறையால் 220 கோடி ரூபாய்க்கும் அதிகமான வரி டாடா அறக்கட்டளைக்கு விதிக்கப்பட்டிருந்தது. இந்த விஷயத்தை கடந்த வெள்ளிக்கிழமை முடிவுக்கு கொண்டு வந்த, வருமான வரி மேல்முறையீட்டுத் தீர்ப்பாயம் . மதிப்பீட்டாளருக்கு ஆதரவாக இந்த சிக்கலை நாங்கள் தீர்க்க முடிவு செய்துள்ளதால், இந்த முறையீட்டை அனுமதித்தோம். எனவே, மதிப்பீட்டாளரின் வேண்டுகோளை நாங்கள் ஆதரிக்கிறோம், இதன் விளைவாக விலக்கு கோரியதை அனுமதிக்காததைநாங்கள் நீக்குகிறோம், ”என்று கூறியது.
குடியரசுத் துணைத் தலைவர் செயலகம்
சமூக சேவை ஒருங்கிணைப்பை மேம்படுத்துவதுடன் மக்களிடையே உறவை வலுப்படுத்தவும் உதவுகிறது: குடியரசுத் துணைத் தலைவர்
சமூக சேவை ஒருங்கிணைப்பை மேம்படுத்துவதுடன் மக்களிடையே உறவை வலுப்படுத்தவும் உதவுகிறது என்று குடியரசுத் துணைத் தலைவர்
திரு. எம்.வெங்கையா நாயுடு கூறியுள்ளார். அரிமா சங்கங்களின் சர்வதேச கூட்டமைப்பு குறித்த அஞ்சல் தலையை வெளியிட்டு உரையாற்றிய அவர், இளைஞர்களிடையே திறன் மேம்பாட்டையும், ஆரோக்கியத்தையும் வலியுறுத்த வேண்டியது அவசியம் என்று கூறினார்.
சர்வதேச அரிமா சங்கங்கள் உலகம் முழுவதும் உள்ள ஏழை எளிய மக்கள் மற்றும் தேவை உள்ளவர்களுக்கு உதவி புரிந்து வருவதாக குடியரசுத் துணைத் தலைவர் பாராட்டினார். மனித நேய மாண்புகள் அறம், வள்ளல் தன்மை, சக மனிதர்கள் மற்றும் பிற உயிர்களிடம் கருணை ஆகிய நற்குணங்கள் வேறு எந்த காலத்தையும் விட தற்போதைக்கு மிகவும் தேவையானதாகவும், பொருத்தமானதாகவும் உள்ளன என்று அவர் கூறினார்.
ஒவ்வொரு தனிமனிதரும் சமுதாயத்தின் தேவைகளை உணர்ந்து வாழ்க்கை நடத்துவதுடன் அவர் வாழ்ந்து வரும் சமூகத்திற்கு உதவிக்கரம் நீட்ட வேண்டுமென்று குடியரசுத் துணைத் தலைவர் கேட்டுக் கொண்டார். சிக்கல் மற்றும் துன்பத்தில் உள்ளவர்களுக்கு உதவிக்கரம் நீட்டுவதைப் போல வேறு எதிலும் மகிழ்ச்சியோ, திருப்தியோ கிடைக்காது என அவர் கூறினார்.
கூடுதல் விவரங்களுக்கு www.pib.nic.in என்ற இணையதளத்தை பார்க்கவும்.
(Visitor Counter : 120
தொழிலாளர் மற்றும் வேலைவாய்ப்பு அமைச்சகம்
வேலைவாய்ப்பு இல்லாதோருக்கு வாழ்வாதாரப்படி வழங்குவதற்கான பதிவு
அரசு ஊழியர் காப்பீட்டுக் கழகத்தால்  அமல்படுத்தப்படும் அடல் பீமித் வியக்தி கல்யாண் யோஜனா திட்டம் காப்பீடு செய்த தொழிலாளர்கள் வேலை இழக்கும்போது அவர்களின் தகுதிக்கேற்ப வேலையின்மைக்கான உதவித் தொகையை வழங்குகிறது. அன்றாட சராசரி வருவாயில் 25 சதவீதம் என்பதிலிருந்து 50 சதவீதமாக இது உயர்த்தப்பட்டுள்ளது.
01.07.2018 அன்று அமலுக்கு வந்த இந்தத் திட்டம் பின்னர் 01.07.2020 முதல் 30.06.2021 வரையும் மீண்டும் 01.07.2021 முதல் 30.06.2022 வரையும் இரண்டு முறை நீடிக்கப்பட்டுள்ளது. 07.02.2022 நிலவரப்படி 82,724 உரிமை கோரல்கள் பெறப்பட்டன. இவற்றில் 61,314 உரிமை கோரல்கள் ஏற்கப்பட்டு ரூ.81,46,38,145 வழங்கப்பட்டுள்ளது.
தமிழ்நாட்டில் 7813 உரிமை கோரல்கள் பெறப்பட்டு 6637 உரிமை கோரல்கள் ஏற்கப்பட்டன. இவர்களுக்கு ரூ.8,48,19,293 வழங்கப்பட்டது. புதுச்சேரியில் 412 உரிமை கோரல்கள் பெறப்பட்டு 329 ஏற்கப்பட்டு ரூ.50,83,004 வழங்கப்பட்டது.
மாநிலங்களவையில் இன்று மத்திய தொழிலாளர் நலன் மற்றும் வேலைவாய்ப்பு அமைச்சக இணையமைச்சர் திரு.ராமேஸ்வர் தெலி இந்தத் தகவலைத் தெரிவித்தார்.
பிரதமர் அலுவலகம்
சிஆர்பிஎப் வீரர்களின் மரம் நடும் இயக்கத்திற்கு பிரதமர் பாராட்டு
விஸ்வநாத் தாம் மற்றும் ஞானவாபியின் பாதுகாப்பிற்காக 75,000 மரங்களை நட்ட மத்திய ரிசர்வ் காவல் படை  வீரர்களின் மரம் நடும் இயக்கத்தை பிரதமர் பாராட்டினார். இந்த முயற்சி முழு நாட்டிற்கும் உதாரணம் என்று பிரதமர் கூறினார்.
பிரதமர் வெளியிட்டுள்ள டுவிட்டர் பதிவு வருமாறு;
“சிஆர்பிஎஃப் வீரர்களின் இந்த முயற்சி அனைவருக்கும் உத்வேகம் அளிக்கும். பாதுகாப்புக் கண்காணிப்பாளராக, சுற்றுச்சூழலைப் பாதுகாக்க அவர்கள் மேற்கொண்ட முயற்சி, நாடு முழுமைக்கும் எடுத்துக்காட்டாக உள்ளது. @crpfindia"
அணுசக்தி அமைச்சகம்
இணையவழித் தாக்குதலால் இந்திய அணு மின் நிலையங்களுக்கு பாதிப்பில்லை – மத்திய அமைச்சர் ஜிதேந்திர சிங்
இணையவழித் தாக்குதலால் இந்திய அணுமின் நிலையங்களுக்கு பாதிப்பு ஏதுமில்லை என்று மத்திய அணுசக்தித் துறை இணையமைச்சர் டாக்டர் ஜிதேந்திர சிங் மாநிலங்களவையில் தெரிவித்துள்ளார்.
கேள்வி ஒன்றுக்கு எழுத்து மூலம் அளித்த பதிலில் இதனைத் தெரிவித்துள்ள அவர், கூடங்குளம் அணு மின் நிலையத்தில் அன்றாட நிர்வாகப் பணிகளுக்கு பயன்படுத்தப்படும் நிர்வாக கட்டமைப்பு, அண்மையில் ஒரு இணையவழித் தாக்குதலுக்கு ஆளானது தெரிய வந்துள்ளதாகக் குறிப்பிட்டுள்ளார். பாதிக்கப்பட்ட கணினியில் நிர்வாக செயல்பாடு தொடர்பான விவரங்கள் மட்டுமே இருந்தன. அணு மின் நிலையத்தின் கட்டுப்பாடு மற்றும் சாதனங்கள் விவரம் எதுவும், உள்பயன்பாட்டு இணையதளம் மற்றும் நிர்வாகம் தொடர்பான கட்டமைப்புகளுடன் இணைக்கப்படவில்லை. அணு மின் நிலைய சாதனங்கள் பிரத்யேகமானவை என்றும் அதனை நிர்வாக கட்டமைப்பு மூலம் அணுக முடியாது என்பதோடு அவை எந்த வகையிலும் பாதிக்கப்படவும் இல்லை என்று அமைச்சர் திரு ஜிதேந்திர சிங் தெளிவுபடுத்தியுள்ளார்.
அணு மின் நிலையத்தின் நிர்வாக கட்டமைப்பில் உள்ள தகவல் பாதுகாப்பு முறையை மேலும் வலுப்படுத்த பல்வேறு நடவடிக்கைகள் மேற்கொள்ளப்பட்டு வருவதாகவும் அவர் கூறியுள்ளார். இணையதளம் மற்றும் நிர்வாக உள்இணைப்புகளை கடினப்படுத்துவது, அகற்றக் கூடிய ஊடகங்களுக்கு கட்டுப்பாடு விதித்தல், வலைதளங்கள் மற்றும் கணினி முகவரிகளை தடை செய்தல் போன்ற பணிகளை மேற்கொள்ள அடையாளம் காணப்பட்டுள்ளதாகவும் அவர் குறிப்பிட்டுள்ளார்.
அணு சக்தி துறையின் கணினி & தகவல் தொழில்நுட்ப பாதுகாப்பு ஆலோசனைக் குழு அளித்துள்ள பரிந்துரைக்கு ஏற்ப குறுகிய கால மற்றும் உடனடி நடவடிக்கைகள் மேற்கொள்ளப்பட இருப்பதாகவும் அவர் தெரிவித்துள்ளார்.
இணைய பாதுகாப்புக்கான செலவீனமனைத்தும் வழக்கமான வருவாய் செலவீனத்தின் ஒரு பகுதியாக மேற்கொள்ளப்படும் என்றும் அமைச்சர் ஜிதேந்திர சிங் தெரிவித்துள்ளார்.
வணிகம் மற்றும் தொழில்துறை அமைச்சகம்
இந்தியாவின் பொறியியல் பொருட்களின் ஏற்றுமதி ஜூன் மாதத்தில் 52.4% வளர்ச்சி
நடப்பாண்டு ஜூன் மாதம் ஏற்றுமதி செய்யப்பட்ட பொருட்களின் மதிப்பு 32.50 பில்லியன் அமெரிக்க டாலர் ஆகும். இது கடந்த ஆண்டு ஜூன் மாதத்தில் 21.91 பில்லியன் அமெரிக்க டாலரை விட 48.34% அதிகம். கடந்த இரண்டு மாதங்களை போலவே ஜூன் மாதத்திலும் இந்திய பொறியியல் ஏற்றுமதி வளர்ச்சியைக் கண்டுள்ளது. கடந்த ஆண்டின் இதே காலத்தை விட இந்தியாவின் பொறியியல் பொருட்களின் ஏற்றுமதி இந்த ஆண்டு 52.4% வளர்ச்சி அடைந்துள்ளது. 2019-ஆம் ஆண்டு ஜூன் மாதத்துடன் இதனை ஒப்பிடுகையில், இந்த விழுக்காடு 41.9 சதவீதம் உயர்வு.
2019-ஆம் ஆண்டு ஜூன் மாதத்தில் 6274.9 மில்லியன் அமெரிக்க டாலராகவும், 2020 ஜூன் மாதத்தில் 5841.6 மில்லியன் அமெரிக்க டாலர் ஆகவும் இருந்த பொறியியல் பொருட்களின் ஏற்றுமதி நடப்பாண்டு ஜூன் மாதத்தில் 8903.5 மில்லியன் அமெரிக்க டாலராக உயர்ந்துள்ளது. 2021-22 ஏப்ரல்- ஜூன் வரையிலான காலகட்டத்தில் ஏற்றுமதியின் மதிப்பு மொத்தம் 24722.6 மில்லியன் அமெரிக்க டாலராகும்.
வாகனத் துறை, 2019-20 ஆம் ஆண்டின் முதல் காலாண்டை விட 1.7% வளர்ச்சியை அடைந்துள்ளது. 2020-21 -ன் முதல் காலாண்டில் இந்தத் துறையின் நடப்பாண்டு ஏற்றுமதி வளர்ச்சி 195% உள்ளது. இரண்டு மற்றும் மூன்று சக்கர வாகனங்கள் , மோட்டார் வாகனங்கள்/ கார்கள்  மற்றும் வாகன உதிரி பாகங்களின்  ஏற்றுமதி வளர்ச்சியே இதற்கு முக்கிய காரணம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1736134
வணிகம் மற்றும் தொழில்துறை அமைச்சகம்
கொவிட்-19 தடுப்பு மருந்து போதுமான அளவு மலிவு விலையில் கிடைப்பதை உறுதி செய்யுங்கள்; உலக நாடுகளுக்கு மத்திய அமைச்சர் திரு.பியூஷ் கோயல் வலியுறுத்தல்
சரியான நேரத்தில், அனைவருக்கும் சமமான மற்றும் போதுமான அளவு கொவிட்-19 தடுப்பு மருந்துகள் மலிவான விலையில் கிடைப்பதை உலக சமுதாயம் உறுதி செய்ய வேண்டும் என்று மத்திய வணிகம் மற்றும் தொழில்கள் அமைச்சர் திரு.பியூஷ் கோயல் வேண்டுகோள் விடுத்துள்ளார்.
உலக வர்த்தக அமைப்பின் அமைச்சர்கள் பங்கேற்ற இணைய வழி கூட்டத்தில் உரையாற்றிய அவர், மருந்துகளை உற்பத்தி செய்வதில் போதுமான வசதிகள் இல்லாத நாடுகள் சந்திக்கும் சவால்களுக்கு தீர்வு காணும் வகையில், டிரிப்ஸ் விலக்கு அளிக்க வேண்டும் என்ற கோரிக்கையை இந்தியா மற்றும் தென் ஆப்ரிக்கா முன் வைத்துள்ளன என்பதை சுட்டிக்காட்டினார். இது குறித்து முன்னதாக முடிவெடுக்க முடியாவிட்டாலும், வரும் 2021 ஜூன் மாதம் நடைபெற உள்ள அமைச்சர்கள் மட்டத்திலான கருத்தரங்கில் இந்த முன்மொழிவுக்கு பிற நாடுகள் ஆதரவு அளிக்க வேண்டும் என்றும் அமைச்சர் திரு பியூஷ் கோயல் வலியுறுத்தினார்.
கொவிட்-19 பெருந்தொற்றானது உலகளாவிய பொருளாதார, வர்த்தக சமநிலையின்மை மற்றும் உள்ளார்ந்த பலவீனங்களை உருவாக்கியிருப்பதாக திரு.பியூஷ் கோயல் கூறினார். உலக வர்த்தக முறையில் நிலவும் சமநிலையற்ற தன்மை மற்றும் ஆரோக்கியமற்ற தன்மையை எப்படி சரி செய்வது என்பது குறித்த நீண்டகால திட்டத்தை தயாரிக்க வேண்டும் என்றும், கொவிட்-19 காரணமாக ஏற்பட்டுள்ள உடனடி சவால்களுக்கு தீர்வு காணும் வகையிலான நடவடிக்கைகளை எடுப்பதே காலத்தின் தேவை என்றும் திரு கோயல் வலியுறுத்தினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1667937
பிரதமர் அலுவலகம்
பிரதமர் திரு. மோடி புனித வெள்ளி செய்தி
உண்மை, சேவை மற்றும் நீதிக்காக தன்னை அர்ப்பணித்துக் கொண்ட ஏசு கிறிஸ்துவின் தியாகத்தை புனித வெள்ளி நாளில் பிரதமர் திரு. நரேந்திர மோடி நினைவுகூர்ந்தார்.
``பிறருக்கு சேவை செய்வதில் ஏசு கிறிஸ்து தன்னை அர்ப்பணித்துக் கொண்டார். அவருடைய தைரியமும், அறநெறியும் தனித்துவமானவை. நீதிக்கான அவருடைய நிலைப்பாடும் தனித்தன்மையுடன் தான் இருந்தது. இந்தப் புனித வெள்ளி நாளில் ஏசு கிறிஸ்துவையும், உண்மை, சேவை மற்றும் நீதியில் அவர் கொண்டிருந்த உறுதிப்பாட்டையும் நாம் நினைவில் கொள்வோம்'' என்று பிரதமர் திரு. மோடி கூறியுள்ளார்.
(
மத்திய அமைச்சரவை
ஏர் இந்தியா மற்றும் அதன் துணை நிறுவனங்கள் / கூட்டு முயற்சிகள் ஆகியவற்றில் முதலீடுகளை திரும்பப் பெறுவதற்கான சிறப்பு பயன்பாட்டு அமைப்பை உருவாக்குவதற்கு மத்திய அமைச்சரவை ஒப்புதல் அளித்துள்ளது
ஏர் இந்தியா மற்றும் அதன் துணை நிறுவனங்கள் / கூட்டு முயற்சிகள் ஆகியவற்றில் முதலீடுகளை திரும்பப் பெறுவதற்கான சிறப்பு பயன்பாட்டு அமைப்பை உருவாக்குவதற்கு நிகழ்வுக்கு பிந்தய ஒப்புதலை பிரதமர் திரு நரேந்திர மோடி தலைமையிலான மத்திய அமைச்சரவைக் கூட்டத்தில் ஒப்புதல் அளிக்கப்பட்டது.
-----
(Visitor Counter : 59
இளைஞர் நலன் மற்றும் விளையாட்டு அமைச்சகம்
காந்திநகரில் உள்ள பிராந்திய மையத்தில் பாரா மையத்தை இந்திய விளையாட்டு ஆணையம் நிறுவியுள்ளது: திரு அனுராக் தாகூர்
நாடாளுமன்றத்தின் மாநிலங்களவையில் கேள்வி ஒன்றுக்கு எழுத்துப்பூர்வமாக இன்று பதில் அளித்த மத்திய இளைஞர் நலம் மற்றும் விளையாட்டு அமைச்சர் திரு அனுராக் தாகூர் கீழ்காணும் தகவல்களை வழங்கினார்.
கேலோ இந்தியா திட்டத்தின் "மாற்றுத்திறனாளிகளிடையே விளையாட்டை ஊக்குவித்தல்" திட்டத்தின் கீழ், ஸ்பெஷல் ஒலிம்பிக் பாரத், அகில இந்திய காதுகேளாதோர் மற்றும் பாராலிம்பிக்ஸ் குழு ஆகிய தேசிய விளையாட்டு கூட்டமைப்புகளுக்கு மாவட்ட மற்றும் மாநில அளவிலான விளையாட்டுகளுக்கு நிதி உதவி வழங்கப்படுகிறது.
மேலும், கேலோ இந்தியா திட்டத்தின் "திறமை தேடல் மற்றும் மேம்பாடு" திட்டத்தின் கீழ், நான்கு பாரா-விளையாட்டு பிரிவுகளில் 29 மாற்றுத்திறனாளிகள் கேலோ இந்தியா தடகள வீரர்களாக அடையாளம் காணப்பட்டு, அவர்களுக்கு மாதத்திற்கு ரூ 10,000 வீதம் வழங்கப்படுகிறது.
கூடுதலாக, காந்திநகரில் உள்ள இந்திய விளையாட்டு ஆணைய பிராந்திய மையத்தில் பாரா மையத்தை ஆணையம் நிறுவியுள்ளது. தடகளம், நீச்சல், பளு தூக்குதல் மற்றும் டேபிள் டென்னிஸ் ஆகிய பிரிவுகளில் இந்த மையம் பயிற்சி அளிக்கிறது. தேர்ந்தெடுக்கப்பட்ட வீரர்களுக்கு விளையாட்டு உபகரணங்கள், உணவு மற்றும் தங்குமிடம், விளையாட்டு கருவிகள், கல்வி செலவுகள், மருத்துவம்/காப்பீடு மற்றும் அங்கீகரிக்கப்பட்ட திட்ட விதிமுறைகளின்படி உதவித்தொகை உள்ளிட்டவை வழங்கப்படுன்கிறன. ஆணையத்தின் மற்ற பெரும்பாலான மையங்களும் மாற்றுத்திறனாளிகளுக்கு உகந்த வகையில் மாற்றப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1797245